Վլադիսլավ Անիսովիչ

**Վլադիսլավ Անիսովիչ** (, ), ռուս և խորհրդային գեղանկարիչ, գծանկարիչ, մանկավարժ և Լենինգրադի նկարիչների միության անդամ։

## Կենսագրություն
Վլադիսլավ Անիսովիչը ծնվել է 1908 թվականի հունիսի 7-ին, Լուգանսկում։ 1927-1928 թվականներին սովորել է Խարկովի գեղարվեստական տեխնիկումին կից բանվորի ֆակուլտետում, իսկ 1929 թվականին ընդունվել է Լենինգրադի բարձրագույն գեղարվեստա-տեխնիկական ինստիտուտ։ Ինստիտուտի փակումից հետո 1930 թվականին դասավանդել է Լենինգրադի պրոլետարական կերպարվեստների ինստիտուտում։ Սովորել է Ալեքսանդր Սավինովի և Ռուդոլֆ Ֆրենցի մոտ։ 1931 թվականին ավարտել է ինստիտուտը` որակավորված գեղանկարչի կոչումով։ Դիպլոմային աշխատանքը եղել է «Կոլտնտեսության ժողով» նկարը։ 1931 թվականին ամուսնացել է իր համակուրսեցու` նկարիչ Ալեքսանդրա Չեսնոկովայի (1908-1988 թվական) հետ։

Ուսումը ավարտելուց հետո շարունակել է գործունեությունը ինստիտուտի ասպիրանտուրայում։ Ատենախոսական աշխատանքը եղել է «Սպարտակի ապստամբությունը Գերմանիայում» նկարը։ Ցուցահանդեսների է մասնակցել 1935 թվականից։ Նկարել է դիմանկարներ, պատմա-հեղափոխական և ժանրային կոմպոզիցիաներ և բնանկարներ։ 1932 թվականից եղել է Լենինգրադի նկարիչների միության անդամ։ 1933-1969 թվականներից դասավանդել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Նրա աշխատանքներից են` «Վորոշիլովի գնդի տեղափոխումը Լուգանսկից Ցարիցին» (1932 թվական), «Մուրմանսկի թատրոնի դերասանների համերգը ճակատում», «Մոնչեգորսկ կոմբինատի վերականգնումը» (երկուսն էլ` 1947 թվական), «Պերեկոպի գրոհումը» (1949 թվական), «Սալտիկով-Շչեդրինի անվան հանրային գրադարանի գիտաշխատող Ի. Ստրոգովի դիմանկարը» (1951 թվական), «Դերասանուհի Դ. Ժուրբայի դիմանկարը» (1956 թվական), «Լենինգրադի պետական համալսարանի ուսանողուհի Օ. Եֆիմցևայի դիմանկարը» (1968 թվական), «Արշավանքը» և այլ նկարների հեղինակը։

Մահացել է 1969 թվականի օգոստոսի 30-ին, Ալուպկայում` 62 տարեկան հասակում։ Թաղված է Սանկտ Պետերբուրգում։

Վլադիսլավ Անիսովիչի ստեղծագործությունները պահվում են Ռուսական պետական թանգարանում, Ռուսաստանի, Մեծ Բրիտանիայի, Ֆրանսիայի և այլ երկրների թանգարաններում և մասնավոր հավաքածուներում։

## Ցուցահանդեսներ

## Տես նաև
* Լենինգրադի նկարիչների միություն

## Ծանոթագրություններ

## Աղբյուրներ
* *Первая выставка ленинградских художников. Каталог*. — Л., 1935. — с.12.
* *Выставка произведений ленинградских художников 1951 года. Каталог.* — Л: Лениздат, 1951. — с.7.
* *1917 — 1957. Выставка произведений ленинградских художников. Каталог.* — Л: Ленинградский художник, 1958. — с.7.
* *Художники народов СССР. Биобиблиографический словарь. Т.1.* М., Искусство, 1970. — с.159.
* *Выставка произведений ленинградских художников, посвящённая 60-летию Великого Октября.* — Л: Художник РСФСР, 1982. — с.11.
* *40 лет Великой победы. Выставка произведений художников — ветеранов Великой Отечественной войны. Каталог*. — Л: Художник РСФСР, 1990. — с.7.
* *Государственный Русский музей. Живопись. Первая половина XX века. Каталог. А—В*. СПб, Palace Editions. 1997. С. 27-28.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Иванов, С. В.* Неизвестный соцреализм. Ленинградская школа. СПб: НП-Принт, 2007. С. 15, 19, 359, 367, 370, 383, 389.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — с.32.
* *Левандовский, С. Н.* Анисович Владислав Леопольдович //Страницы памяти. Справочно-биографический сборник. 1941—1945. Художники Санкт-Петербургского (Ленинградского) Союза художников — ветераны Великой Отечественной войны. СПб: Петрополис, 2014. С. 45—48.
* *Ленинградская школа живописи. Очерки истории*. СПб: Галерея АРКА, 2019. С.36, 46, 343, 345, 352, 353, 373.

Կատեգորիա:Ռուս նկարիչներ
Կատեգորիա:Ռուս մանկավարժներ
Կատեգորիա:ԽՍՀՄ նկարիչների միության անդամներ